HAAPSALU LINNAVOLIKOGU
NELJANDA KOOSSEISU

OTSUS

Haapsalu,			27. veebruar 2004 nr 98

Koolide, lasteaedade ja huvikoolide
arengukava ning põhimääruse
kinnitamise korra kinnitamine

Tulenevalt koolieelse lasteasutuse seaduse § 9 lõikest 3, § 91 lõikest 3, põhikooli- ja gümnaasiumiseaduse § 31 lõikest 3, § 12 lõikest 4, huvialakooli seaduse § 4 lõikest 2, kohaliku omavalitsuse korralduse seaduse § 6 lõikest 2, § 22 lõike 1 punktist 37, § 23, Haapsalu põhimääruse § 12 lõike 1 punktist 43, § 35 lõike 1 punktist 1, § 62 ja haldusmenetluse seadusest, Haapsalu Linnavolikogu otsustab:

1. Kinnitada koolide, lasteaedade ja huvikoolide arengukavade ning põhimääruse kinnitamise kord vastavalt lisale.

2. Otsus teha teatavaks Haapsalu linna haridusasutuste juhtidele otsuse koopia saatmisega posti teel ja Haapsalu Linnavalitsusele otsuse koopia üleandmisega allkirja vastu.

3. Otsus avalikustada väljapanekuga Haapsalu Linnavolikogu Kantseleis.

4. Otsus jõustub teatavakstegemisest.

5. Käesoleva otsuse peale võib esitada halduskaebuse Tallinna Halduskohtule halduskohtu-menetluse seadustikus sätestatud korras 30 päeva jooksul otsuse teatavakstegemisest.

Andres Ammas
Volikogu esimees

	LISA
	Haapsalu Linnavolikogu
	27.02.2004 otsusele nr 98

KOOLI, LASTEAIA JA HUVIKOOLI ARENGUKAVADE NING
PÕHIMÄÄRUSE KINNITAMISE KORD

I Arengukavade kinnitamine

1.	Kõik Haapsalu haridusasutused (linna koolid, linna huvikoolid, linna territooriumil asuvad riigikoolid, linna lasteaiad) töötavad välja haridusasutuse järjepideva arengu tagamiseks koostöös haridusasutuse hoolekogu ja õppenõukogu või pedagoogilise nõukoguga oma asutuse arengukava vähemalt kolmeks aastaks. Arengukavaga määratakse kindlaks:
1.1.	haridusasutuse arenduse põhisuunad ja –valdkonnad;
1.2.	tegevuskava kolmeks aastaks;
1.3.	arengukava uuendamise kord.
2.	Haridusasutuse juht esitab oma asutuse arengukava eelnõu läbivaatamiseks, seisukoha-võtuks ja kinnitamiseks Haapsalu Linnavalitsusele (edaspidi linnavalitsus).
3.	Haridusasutuse arengukava võetakse vastu ja kinnitatakse Haapsalu Linnavalitsuse määrusega.
4.	Haridusasutuse arengukava muudatuste menetlemine toimub arengukava vastuvõtmisega samas korras.
5.	Arengukava avalikustatakse linna põhimääruses ette nähtud korras.

II Põhimääruste menetlemine

6.	Aluseks võttes kehtiva seaduse ja arvestades kohalikke olusid, töötab haridusasutuse juhtkond välja haridusasutuse põhimääruse eelnõu, mis esitatakse läbivaatamiseks ja kooskõlastamiseks Haapsalu Linnavalitsusele.
7.	Põhimääruse eelnõu loetakse kooskõlastatuks, kui linnavalitsus suunab selle oma korraldu-sega Haapsalu Linnavolikogule kinnitamiseks.
8.	Haridusasutuse põhimäärus kinnitatakse Haapsalu Linnavolikogu otsusega.
9.	Haridusasutuse põhimääruse muudatuste kinnitamine toimub samas korras.
10.	Käesoleva korra alusel ei menetleta linna territooriumil asuvate riigikoolide põhimäärusi. Riigikooli põhimääruse kinnitab haridusminister või maavanem, kui riigikool on maavalit-suse haldamisel.